Diari Oficial de la Generalitat Valenciana


Sumari del DOGV 4865, del 19-10-2004 (2004/10353)

Informació pública de l'aprovació del projecte d'urbanització de la prolongació del carrer del Pintor Pedro Camacho.
--------------------------------------------------------------------------------------------------------------------

### Dades del document

Número de DOGV
:   4865

Data del DOGV
:   19-10-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/10070


Organisme emissor
:   Ajuntament d'Alacant

Tipus de document
:   Anunci

Informació pública de l'aprovació del projecte d'urbanització de la prolongació del carrer del Pintor Pedro Camacho. [2004/M10423]
  
La Junta de Govern Local, en la sessió celebrada el dia 15 de setembre de 2004, va adoptar, entre altres, l'acord següent:
  
8. Projecte d'urbanització de la prolongació del carrer del Pintor Pedro Camacho: resolució de les al·legacions i aprovació.
  
S'informa de l'expedient tramitat en relació amb l'epígraf precedent, els antecedents i raonaments del qual figuren, resumits, a continuació.
  
El Servici d'Obres i Projectes de la Gerència Municipal d'Urbanisme ha redactat el projecte d'urbanització de la prolongació del carrer del Pintor Pedro Camacho, l'objecte del qual és definir les obres necessàries per a dotar d'accessos i servicis urbans l'esmentada prolongació, que servirà per a connectar Ciudad Elegida Juan XXIII - sector 1- amb el sector 2.
  
La documentació integrant d'este és la següent:
  
1. Memòria explicativa.
  
2. Annex de justificació de preus.
  
3. Plànols.
  
4. Plec de condicions.
  
5. Quadres de preus.
  
6. Mesuraments i pressupost, ascendint el pressupost global de licitació a la quantitat de 401.111,19 euros.
  
7. Estudi bàsic de seguretat i salut.
  
El projecte es va exposar al públic mitjançant un decret de la Regidoria d'Urbanisme de data 12 de maig de 2004, se'n va inserir un edicte en el periòdic La Verdad de 19 de juliol, en el Diari Oficial de la Generalitat Valenciana número 4.811, del dia 3 d'agost següent, i al tauler d'anuncis municipal. També, es va remetre un avís amb el contingut de l'edicte als titulars afectats, en compliment del tràmit al qual es referix l'article 46, apartat 3, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Durant el període expositiu, ha comparegut en l'expedient José Luis Núñez Pelayo, com a president de la Comunitat de Propietaris Ciudad Elegida Juan XXIII Mòduls 250 Habitatges, al·legant que el carrer que es pretén urbanitzar travessa terrenys propietat de la compareixent, «sense que s'haja procedit prèviament a l'expropiació». Per això, sol·licita la modificació del projecte o, si no, que es procedisca a l'expropiació del sòl afectat i a la indemnització dels elements que no puguen conservar-se.
  
L'al·legació ha sigut informada pel Departament de Gestió Urbanística de la Gerència Municipal d'Urbanisme en els termes següents: «Vista la documentació que acompanya l'escrit d'al·legacions, així com les dades que hi ha en este servici relatives al projecte de reparcel·lació de la unitat d'actuació número 17 del PGMO d'Alacant, el tècnic que subscriu ha pogut comprovar que el viari afectat pel projecte d'urbanització discorre per sòl de propietat municipal, adquirit mitjançant cessió obligatòria a través del projecte de reparcel·lació referit, que va ser aprovat pel Ple de l'Ajuntament, en la sessió celebrada el dia 1 de juny de 1990, inscrit en el Registre de la Propietat número 1 d'Alacant (finca registral 87.895).»
  
La competència per a adoptar el present acord correspon a la Junta de Govern Local, de conformitat amb el que disposa l'article 127.1, apartat d), de la Llei 7/1985, de 2 d'abril, Reguladora de les Bases del Règim Local, segons la redacció que en fa la Llei 57/2003, de 16 de desembre, de Mesures per a la Modernització del Govern Local.
  
Com a conseqüència del que s'ha exposat, la Junta de Govern Local adopta els acords següents:
  
Primer
  
Rebutjar l'al·legació presentada per José Luis Núñez Pelayo, com a president de la Comunitat de Propietaris Ciudad Elegida Juan XXIII Mòduls 250 Habitatges.
  
Segon
  
Aprovar el projecte d'urbanització de la prolongació del carrer del Pintor Pedro Camacho, redactat pel Servici d'Obres i Projectes de la Gerència Municipal d'Urbanisme, en els termes en què es va exposar al públic.
  
Tercer
  
Inserir un edicte amb el contingut de l'acord d'aprovació en el Butlletí Oficial de la Província d'Alacant i en el Diari Oficial de la Generalitat Valenciana.
  
Es publica perquè en prengueu coneixement, segons el que disposa l'article 59.4 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, i s'avisa que, contra el referit acte, que posa fi a la via administrativa, i davant de l'òrgan que el va dictar, es pot interposar, per escrit dirigit a l'Ajuntament, en el termini d'un mes i amb caràcter potestatiu, el recurs de reposició, previ al contenciós administratiu, o este directament, davant de la sala del Tribunal Superior de Justícia de la Comunitat Valenciana, en el termini de dos mesos, comptats ?ambdós terminis- a partir del dia següent al de la publicació d'este edicte en el Butlletí Oficial de la Província d'Alacant.